(13) Egeria

Den (13) Egeria ass en Asteroid vun der Haaptasteroidenceinture

Den Egeria gouf den 2. November 1850 vum Annibale de Gasparis als dräizéngten Asteroid entdeckt.

Den Himmelskierper gouf no der Quellnymph Egeria aus der réimescher Mythologie genannt. 
 Beschreiwung  
Den Egeria beweegt sech a 4,1 Joer op enger ongeféierer Distanz vun 2,4 (Perihel) bis 2,8 (Aphel) astronomeschen Eenheeten, ëm d'Sonn. D'Bunn steet mat ongeféier 16,5° staark schréi géint d'Ekliptik, d'Bunnexzentrizitéit ass ongféier 0,086.

Mat engem mëttleren Duerchmiesser vu ronn 200 Kilometer ass den Egeria ee vun de gréissten Asteroide vun der Haaptceinture. Hien huet eng däischter kuelestoffhalteg Uewerfläch mat enger Albedo vun ongeféier 0,08. A 7 Stonnen a 3 Minutten rotéiert hien ëm seng eegen Achs.

Den 8. Januar 1992 gouf eng Stärebedeckung vum Egeria observéiert. Duerch d'Auswäertung vum Liichtbou konnt d'Gréisst vum Asteroid op 217 × 196 km bestëmmt ginn.

Mat Spektralanalyse konnt och nogewise ginn, datt den Egeria zu 10,5–11,5 % aus Wasseräis besteethttp://www.lpi.usra.edu/meetings/lpsc2002/pdf/1414.pdf.

 Kuckt och 

 Lëscht vun den Asteroiden

 Aspekter 
 Stationär, da réckleefeg  Oppositioun Distanz  Hellegkeet  Stationär, da rechtleefeg  Konjunktioun zu der Sonn 11. Abrëll 2014  3. Juni 2014  1,70259 AE  10,5 mag  23. Juli 2014  21. Januar 2015 30. Juli 2015  14. September 2015  1,75342 AE  10,7 mag  12. November 2015  3. Mee 2016 2. Dezember 2016  9. Januar 2017  1,43782 AE  10,1 mag  24. Februar 2017  26. September 2017

 Um Spaweck 
 JPL Datebank: (13) Egeria

1/0013
Kategorie:Haaptceintureasteroiden
Kategorie:Asteroide vum Typ G‎
Kategorie:Astronomesch Objeten, déi 1850 entdeckt goufen
Egeria